  Анжелика Тихонова корреспондент Удмуртиысь эмъюртъёсын коронавирусэн висисьёслы койкаослэсь лыдзэс 2 сюрс 619-озь вуттозы. Со сярысь аппарат кенешон дыръя элькун кивалтэтлэн тӧроезлэн воштӥсез Эльвира Пинчук ивортӥз. Туннэ нуналлы ковидэн висисьёслы оглом 2 сюрс 191 койкаос лыдъясько. 8-тӥ гудырикошконэ 8 номеро кар эмъюртын 100-лэсь трос интыос дасязы. Та арня пумозь, 13-тӥ гудырикошконозь, эшшо 428 койка радъялом, со пӧлын 8 номеро кар эмъюртын, озьы ик, Вотка, Кияса но Балезино ёрос эмъюртъёсын Эльвира Пинчук, Удмуртиысь кивалтэтлэн тӧроезлэн воштӥсез Койкаос элькунысь оглом 14 эмъюртъёсын луозы Удмуртилэн тӧроез Александр Бречалов пусйиз, висисьёслэсь йылэмзэс алон ужын нырысетӥ интые вакцинация потэ шуыса. Асьмелэн прививка одно ик пуктыны курон ӧвӧл. Ми ватсаса сюбегатонъёс кутыны ум малпаське, сыӵе кулэлык уз луы шуыса оскиськом. Но калык астэ ачид утёно шуыса валаны кулэ: астэ утён арбериосын, мерлыко дистанциез возьыса но, валамон, вакцина пуктыса Александр Бречалов, Удмуртилэн тӧроезТа дыре Удмуртиын куинь пӧртэм вакцинаос вань – «ЭпиВакКорона», «Гам-Ковид-Вак» («Спутник V») но «Спутник Лайт». Оглом 37 сюрс 649 доза. Озьы ке но, куд-ог ёросъёсын прививка пуктон каллен мынэ. Тодэ вайытом, Удмуртиысь ньыль ёросъёсын 60 процентлэсь трос улӥсьёс вакцинациез ортчизы.  Тегъёс: Тазалык Ижкар Удмуртия коронавирус АлександрБречалов ЭльвираПинчук  